DAII ไม่หวั่นติด Cash balance ปรับขึ้นกว่า 5% พร้อมวอลุ่มหนาแน่น
DAII ไม่หวั่นติด Cash balance ปรับขึ้นกว่า 5% พร้อมวอลุ่มหนาแน่น โดย ณ เวลา 14.49 น.อยู่ที่ 9.05 บาท บวก 0.45 บาท หรือ 5.23% มูลค่าการซื้อขาย 963.22 ล้านบาท ขณะที่ บล.ฟิลลิป ระบุ DAII เป็นหุ้นที่มีโอกาสติด Cash Balance
27 ก.ค. 2558

ผู้สื่อข่าวรายงานว่า ราคาหุ้น บริษัท ไดอิ กรุ๊ป จำกัด (มหาชน) หรือ DAII ณ เวลา 14.49 น.อยู่ที่ 9.05 บาท บวก 0.45 บาท หรือ 5.23% มูลค่าการซื้อขาย 963.22 ล้านบาท ขณะที่ดัชนีหุ้นไทยโดยรวมลบ 1.77% โดยวันนี้เปิดตลาดที่ระดับ 8.90 บาท ต่ำสุดที่ 8.45 บาท สูงสุดที่ 9.40 บาท
ทั้งนี้ ราคาหุ้นมีการปรับตัวขึ้น หลังจากเมื่อวันที่ 24 ก.ค.ที่ผ่านมาราคาหุ้นร่วงแรงเกือบติดฟลอร์ โดยปิดที่ 8.60 บาท ปรับตัวลง 3.40 บาท หรือเปลี่ยนแปลง 28.33%
บล.ฟิลลิป ระบุในบทวิเคราะห์(27 ก.ค.) หุ้นที่ครบเกณฑ์ Cash Balance : DAII หุ้นที่มีโอกาสติด Cash Balance
บล. ทิสโก้ ระบุในบทวิเคราะห์(23 ก.ค.)ว่า มองว่าโครงการอนาคต DAII ที่มี โรงงานผลิตบ้านสำเร็จรูปแห่งที่ 2 ที่จังหวัดนครปฐม ซึ่งจะมีความทันสมัยมากกว่าโรงงานที่ 1 และสามารผลิตบ้านได้ 12 หลังต่อเดือน คาดว่าจะใช้เงินราว 25 ล้านบาทโดยนำเงินที่ได้จากการ IPO มาลงทุนและใช้คืนเจ้าหนี้
รวมถึงโครงการสร้างโรงงานรั้วสำเร็จรูปที่จังหวัดระยองเพื่อเพิ่มความสามารถในการทำตลาดในภาคตะวันออก และมีกำลังการผลิต 3.48 แสนตรม./ปี คาดเสร็จใน 1Q16 3) สร้างโชว์รูมที่ย่านกลางเมืองเพื่อสร้างความรู้จักกับลูกค้า
 